text: Borgermøde om militært øvelsesområde
  30 juni 2015 kl. 17.43
  I de næste to år bliver det gamle militære øvelsesområde, Kær Vestermark, kloakeret og får lagt strøm ned til en kæmpe spejder-lejr. I aften er der borgermøde om, hvad området skal bruges til, når spejderne er rejst hjem.
  TV SYD er med direkte ved borgermøde.
  Området svarer til 300 fodboldbaner. På grund af diverse regler må der ikke bygge boliger på arealet - og det er på vej til at bliv fredet.
  - Det er jo en virkelig smuk naturperle, som vi har liggende helt tæt på byen, og som borgerne nu har mulighed for at boltre sig i, siger Charlotte Riis Engelbrecht, formand for kultur-, borger og fritidsudvalget i Sønderborg Kommune. Området kan bruges til rigtigt mange gode ting, og det er bare med at komme frem med ideerne, så vi kan få dem med i Helhedsplanen. Ud fra den kan vi planlægge nye faciliteter løbende.
  Anlæggene til Spejdernes Lejr giver grundlag for andre aktiviteter på længere sigt, bl.a. open air-koncerter.
  I helhedsplanen er der blandt andet skitseret ideer til et friluftscenter, shelters, kajakbroer, ridestier og ruter til mountainbike m.v.
  Anlægget skal laves i pagt med naturen.
  HJelhedsplanen er i høring frem til 19. september.
  